An saiyang gibo naghihiling kan pangkomunidad na epekto kan teknolohiya asin mga bagong proyekto na nagtukar kan mga orolay manungod sa feminismo, hacking, asin social media. Siya saro man sa mga tagapagliwat kan Undoing Property? kaiba an artista na si Marysia Lewandowska. An mga sanaysay, panayam asin artistikong mga proyekto nagdidiskubre kan mga temang bakong material na pagtratrabaho, ekonomiya political asin an kagabsan. Saro sa mga pinakabistadong proyekto ni Ptak iyo an Wages For Facebook, na naglikom nin iba-ibang ideya poon sa internasyonal na feministang kampanyang kan 1970 na Wages for housework, na nagpapaisip kan kontemporaryong relasyon kan kapitalismo, klase asin apektibong pagtratrabaho sa laog kan social media. Kan nagluwas ini bilang sarong websityo, nakakua tulos ini nin 20,000 na pagdalan asin mabilis na pinagdebatehan sa social media asin sa dyaryo, na nagtao nin urulay para sa karapatan kan nagtratrabaho asin an totoong natura kan pagtratrabaho, pati na an politika kan paghabo sa digital na panahon. Si Ptak saro man sa mga natindog kan matrayumpong Art+Feminism Wikipedia Edit-A-Thon na proyekto kun sain nagtaong dalan na mabawasan ang pagkakaiba kan kasarian sa online asin an epekto kaini sa mga pampublikong orolay kan pagkaaram, an mga pampublikong edit-a-thon kada taon inoorganisa sa Museum of Modern Art sa Syudad New York, asin ikinakampanya man kan iba-ibang institusyon kan arte asin mga unibersidad sa kinaban.